Opið fyrir umsóknir fyrir verkefni á sviðum íþrótta fatlaðra Íþróttasamband fatlaðra í samstarfi við félagsmálaráðuneytið hefur tekið að sér umsjón með styrkveitingum til verkefna sem hafa að markmiði að efla íþróttastarf fyrir fólk með fötlun / sérþarfir . Verkefnið er styrkt af félagsmálaráðuneytinu í tengslum við framkvæmdaáætlun í málefnum fatlaðs fólks 2017 - 2021 . Markmiðið með styrknum er að efla heilbrigði fatlaðs fólks og auka möguleika íþróttafólks með fötlun / sérþarfir á þátttöku í íþróttastarfi , styðja við starf á sviði íþrótta fatlaðra og efla samstarf við almenn íþróttafélög . Markmiðið er einnig að hvetja til rannsókna á þessu sviði , þróunar nýrra greina , námskeiða og að styðja við hvers konar hugmyndir sem stuðla að virkni og þátttöku einstaklinga með fötlun / sérþarfir í íþróttastarfi á Íslandi . Félög / deildir , þjálfarar og einstaklingar geta sótt um styrki . Hægt er að sækja um styrk vegna verkefna sem eru í gangi og þurfa stuðning og vegna nýrra verkefna